“ทองคำ” เช้านี้ปรับลง 200 บ. รูปพรรณขาย 30,050 บ.
“ราคาทอง” ในประเทศเช้านี้ร่วงบาทละ 200 นักลงทุนขายทองเข้าซื้อสินทรัพย์เสี่ยง จับตาการประชุมธนาคารกลางยุโรปคืนนี้
“ราคาทอง” ในประเทศเช้านี้ร่วงบาทละ 200 นักลงทุนขายทองเข้าซื้อสินทรัพย์เสี่ยง จับตาการประชุมธนาคารกลางยุโรปคืนนี้
21 ก.ค. 2565

สมาคมค้าทองคำ รายงานว่า ราคาทอง (96.5%) ขายปลีกในประเทศวันนี้ปรับตัวลดลงจากเมื่อวานนี้บาททองคำละ 200 ตามสถานการณ์ราคาทองในตลาดโลก โดยเปิดตลาดเมื่อเวลา 09.26 น. ราคาทองคำแท่ง รับซื้อเข้าบาททองคำละ 29,450.00 ขายออกบาททองคำละ 29,550.00 ส่วนราคาทองรูปพรรณ รับซื้อเข้าบาททองคำละ 28,925.28 ขายออกบาททองคำละ 30,050.00
ด้านบทวิเคราะห์จาก บจ.ฮั่วเซ่งเฮง โกลด์ ฟิวเจอร์ส ระบุว่า ราคาทอง Spot เมื่อคืนที่ผ่านมาปรับตัวลดลงหลุด 1,700 ดอลลาร์อีกครั้ง เนื่องจากได้รับแรงกดดันจากสกุลเงินดอลลาร์แข็งค่า รวมถึงตลาดหุ้นสหรัฐปรับตัวขึ้น จากผลประกอบการที่แข็งแกร่ง ส่งผลให้นักลงทุนขายทองคำ และเข้าซื้อสินทรัพย์เสี่ยงมากขึ้น ขณะที่นักลงทุนจับตาการประชุมธนาคารกลางยุโรป (ECB) ในคืนนี้ ด้านกองทุน SPDR Gold Trust ขายทองคำสุทธิ 3.19 ตันจากเมื่อวาน
โดยแนวโน้มราคาทองคำคาดปรับตัวลง โดยราคาทองคำมีแนวรับ 1,690 ดอลลาร์ และแนวรับถัดไป 1,680 ดอลลาร์  ขณะที่มีแนวต้าน 1,710 ดอลลาร์ และ 1,720 ดอลลาร์